**Solt Város Önkormányzat Képviselő-testületének 26/2004. (IX.20.) önkormányzati rendelete**

**az egyes szociális ellátási formák szabályozásáról[[1]](#footnote-2)**

Solt Város Önkormányzat Képviselő-testülete összhangban a szociális igazgatásról és szociális ellátásokról szóló 1993. évi III.törvény (továbbiakban:Szt.) 1.§ (2) bekezdésével, valamint a törvény egyéb rendelkezéseivel 10.§ (1) bekezdés, 25.§ (3) bekezdés, 26.§, 32.§ (1) és (3) bekezdés, 37/D.§ (6) bekezdés, 38.§ (9) bekezdés, (10) bekezdés, 41.§ (4) bekezdés, 45.§ (1) bekezdés, 46.§ (1) bekezdés, 47.§ (4) bekezdés, 50.§ (2) bekezdés, 58/B.§ (1) bekezdés, 59.§ (3) bekezdés, 92.§ az egyes szociális ellátási formákról az alábbi rendeletet alkotja

*I. Fejezet*

*ÁLTALÁNOS RENDELKEZÉSEK*

**A rendelet hatálya**

**1. §[[2]](#footnote-3)**

(1) A rendelet hatálya kiterjed a solti lakóhellyel vagy tartózkodási hellyel rendelkező, a szociális igazgatásról és szociális ellátásokról szóló 1993. évi III. törvény (a továbbiakban: Szt.) 3. § (1)-(3) bekezdésében, valamint az Szt. 7. §-ában meghatározott személyekre.

(2) Az e rendeletben meghatározott feladat- és hatásköröket települési támogatásnál, köztemetésnél, személyes gondoskodást nyújtó szociális ellátásnál hozott fenntartói döntés esetén Solt Város Önkormányzat Polgármestere gyakorolja.

**Az egyes szociális ellátási formák**

**2. §[[3]](#footnote-4)**

**Eljárási rendelkezések**

**3. §[[4]](#footnote-5)**

(1) A rendeletben szabályozott ellátások iránti kérelmet az arra rendszeresített formanyomtatványon a közös önkormányzati hivatalhoz kell benyújtani.

(2)[[5]](#footnote-6) A kérelemhez – a (3) bekezdésben foglalt kivétellel – mellékelni kell

*a)* a háztartásban együtt élő személyek jövedelméről szóló igazolást és vagyonnyilatkozatot,

*b)* a rendeletben meghatározott egyéb igazolásokat.

(3) A gyógyszerkiadások viseléséhez nyújtott támogatás esetében a kérelemhez mellékelni kell

*a)* a kérelmező jövedelméről szóló igazolást,

*b)* [[6]](#footnote-7)a háziorvos által kiállított igazolást a havi rendszeres gyógyszerszükségletről,

*c)* b) pont alapján a *havi rendszerességgel rendelt gyógyszerekről* kiállított gyógyszertári igazolást.

(4)[[7]](#footnote-8) A téli tüzelő vásárlása iránti rendkívüli települési támogatás iránti kérelemhez mellékelni kell Solt Város Önkormányzat Alapszolgáltatási Központ által kiállított, környezettanulmánnyal alátámasztott támogatási javaslatot.

**3/A. §[[8]](#footnote-9)**

(1) A települési támogatás keretében nyújtott ellátások felhasználását Solt Város Önkormányzat Polgármestere ellenőrizheti.

(2) Az ellátásban részesülő köteles

*a)* az ellenőrzést tűrni,

*b)* az ellenőrzést végző személlyel együttműködni,

*c)* a kért adatokat rendelkezésre bocsátani, és

*d)* a rendeletben előírt esetekben az ellátás cél szerinti felhasználását igazolni.

**4. §[[9]](#footnote-10)**

*II. Fejezet[[10]](#footnote-11)*

*TELEPÜLÉSI TÁMOGATÁS*

**A települési támogatás formái**

**5. §**

Az önkormányzat települési támogatást nyújt

*a)* a lakhatáshoz kapcsolódó rendszeres kiadások viseléséhez,

*b)* a gyógyszerkiadások viseléséhez.

**Települési támogatás lakhatáshoz kapcsolódó rendszeres kiadások viseléséhez**

**6. §**

(1) A lakhatáshoz kapcsolódó rendszeres kiadások viseléséhez települési támogatást kell megállapítani annak a személynek,

*a)* [[11]](#footnote-12)akinek a háztartásában az egy főre jutó havi jövedelem nem haladja meg a 60.000 forintot,

*b)* vagyona sem neki, sem a vele közös háztartásban élőknek nincs.

(2)[[12]](#footnote-13) A támogatás a villanyáram, a víz-szennyvíz és a gázfogyasztás díjához nyújtható.

(3) A támogatás ugyanazon lakásra csak egy jogosultnak állapítható meg, függetlenül a lakásban élő személyek számától.

**7. §**

A támogatás megállapításához a 3. § (2) bekezdése szerinti igazolásokon túl be kell csatolni azon közüzemi szolgáltató által kiállított, 30 napnál nem régebbi számlát, ahova a kérelmező a támogatás folyósítását kéri.

**8. §**

A támogatás megállapításához a kérelmezőnek nyilatkozni kell az érintett lakás használatának jogcíméről.

**9. §**

(1) A támogatást a kérelem benyújtása hónapjának első napjától egy évre kell megállapítani.

(2) A támogatás havi összegét a rendelet 5. melléklete szabályozza.

(3) A támogatást a közös önkormányzati hivatal – a (4) bekezdésben foglalt kivétellel – a kérelemben megjelölt szolgáltatónak havi átutalással teljesít, tárgyhónapot követő hónap 5. napjáig.

(4) Amennyiben a kérelmező közüzemi szolgáltatáshoz nem fér hozzá, vagy alacsony fogyasztása miatt közüzemi számlával nem rendelkezik, a támogatást a közös önkormányzati hivatal a tárgyhónapot követő hónap 5. napjáig a kérelmező részére folyósítja.

**Települési támogatás rendszeres gyógyszerkiadás viseléséhez**

**10. §**

(1) A havi rendszeres gyógyszerkiadás viseléséhez települési támogatást kell megállapítani annak a személynek, aki közgyógyellátásra nem jogosult és

*a)* havi rendszeres gyógyszerköltsége meghaladja az 5.000 forintot,

*b)* havi jövedelme nem haladja meg a 71.250 forintot.

(2) A támogatást a kérelem benyújtása hónapjának első napjától egy évre kell megállapítani.

(3) A támogatás összegét a rendelet 6. melléklete szabályozza.

(4)[[13]](#footnote-14) A támogatást félévente, két egyenlő összegben kell folyósítani. A folyósítást első alkalommal a megállapítás hónapját követő hónap 5. napjáig, második alkalommal a féléves megállapítást követő hónap 5. napjáig kell teljesíteni

**Rendkívüli települési támogatás**

**11. §**

(1) Rendkívüli települési támogatást kell nyújtani különösen

*a)* a családot ért elemi kár esetén,

*b)* ha a családban kizárólag nyugdíjjal, nyugdíjszerű ellátással, családi pótlékkal rendelkező személy él,

*c)* ha a család egyik tagja 5 napot meghaladóan kórházi kezelésben részesült,

*d)* a kérelmező eseti gyógyszerköltségeihez,

*e)* az egészségbiztosítás által nem, vagy csak részben támogatott egészségügyi szolgáltatás vagy gyógyászati segédeszköz igénybevétele esetén,

*f)* a gyermek születésével kapcsolatos kiadásokra,

*g)* a nevelésbe vett gyermek családjával való kapcsolattartása vagy a gyermek családba való visszakerülése érdekében,

*h)* a szociális válsághelyzetben levő várandós anya részére gyermekének megtartása céljából,

*i)* a gyermek iskoláztatásával vagy óvodai nevelésével kapcsolatos egyszeri kiadásokra,

*j)* elhunyt személy eltemettetésének költségeihez.

*k)* [[14]](#footnote-15)téli tüzelő vásárlására évente legfeljebb kettő alkalommal.

*l)* [[15]](#footnote-16)betegséghez kapcsolódó rendkívüli kiadás miatti szociális válsághelyzet esetén.

(2) A rendkívüli települési támogatás összegét – a (3)-(5) bekezdés kivételével – a rendelet 7. melléklete szabályozza.

(3)[[16]](#footnote-17) A rendkívüli települési támogatás összege az (1) bekezdés

*a)* a) pontja esetén legfeljebb 50.000 forint,

*b)* j) pontja esetén 10.000 forint, k) pontja esetén alkalmanként legfeljebb 10.000 forint.

*c)* [[17]](#footnote-18)k) pontja esetén alkalmanként legfeljebb 30.000 forint.

*d)* [[18]](#footnote-19) l) pontja esetén legfeljebb 50.000 forint.

(4) A rendkívüli települési támogatás összege jövedelmi helyzettől függetlenül 1.000 forint, amennyiben a kérelem benyújtását megelőző három hónap során, havonta, azonos élethelyzet alapján rendkívüli települési támogatás került megállapításra.

(5) Nem állapítható meg rendkívüli települési támogatás, ha

*a)* hitelt érdemlő módon megállapítást nyert, hogy a benyújtott jövedelemnyilatkozat, valamint az ahhoz becsatolt igazolások adatai nem valósak, vagy

*b)* a kérelmet az annak alapjául szolgáló, (1) bekezdés c), f), j) pontja szerinti eseményt követő 90 napon túl nyújtották be.

(6) A rendkívüli települési támogatás kifizetése a támogatást kérő személy nyilatkozata alapján házipénztár útján vagy banki átutalással történik.

(7) Az elemi kár enyhítéséhez nyújtott támogatás felhasználását a kérelmezőnek a határozat jogerőre emelkedésétől számított 60 napon belül a támogatási célnak megfelelő számlával kell igazolnia. Amennyiben e kötelezettségét nem teljesíti, a támogatás összegét vissza kell fizetnie.

**12. §**

Rendkívüli települési támogatás iránti kérelem esetén

*a)* az elemi kárt, kárfelvételi jegyzőkönyvvel,

*b)* a kórházi kezelést a kórházi zárójelentés másolatával,

*c)* a gyógyszerköltséget a háziorvos vagy a gyógyszertár által kitöltött igazolással,

*d)* az egészségügyi szolgáltatás igénybevételét az érintett egészségügyi szolgáltató igazolásával, a gyógyászati segédeszköz megvásárlását a gyógyászati segédeszközről kiállított számlával,

*e)* a gyermek születését születési anyakönyvi kivonat másolatával,

*f)* a nevelésbe vételt vagy annak megszűnését gyámhivatali határozat másolatával,

*g)* a tanulói jogviszonyt eredeti iskolalátogatási igazolással,

*h)* az óvodai nevelést az óvoda által kiállított eredeti igazolással,

*i)* a várandósságot eredeti orvosi igazolással vagy terhességi kiskönyv másolatával,

*j)* a halálesetet az elhunyt személy halotti anyakönyvi kivonatának másolatával

*k)* [[19]](#footnote-20)a téli tüzelő vásárlását – a 13. § (3) bekezdés kivételével –, a kérelmező nevére kiállított számlával

kell a kérelmezőnek igazolnia.

*III. Fejezet*

*Természetben nyújtott szociális ellátások*

**13. §[[20]](#footnote-21)**

(1) A települési támogatás – különösen a lakhatáshoz kapcsolódó rendszeres kiadás – természetbeni ellátásként is megállapítható.

(2) Az elhunyt személy eltemettetésének költségeihez való hozzájárulásként megállapított rendkívüli települési támogatás kifizetése a temetkezést végző szervezet részére közvetlenül számla ellenében való kifizetéssel is történhet.

(3)[[21]](#footnote-22) A téli tüzelő vásárlására nyújtott rendkívüli települési támogatás természetbeni ellátásként is megállapítható, az önkormányzat részére kiállított számla alapján.

**13/A. §[[22]](#footnote-23)**

(1) A köztemetés költségeinek megtérítése alól

*a)* mentesíteni kell azt az eltemettetésre köteles személyt, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 90 %-át, egyedülélő esetén 110 %-át, amennyiben eltemettetésre köteles személy vagy családja vagyonnal nem rendelkezik,

*b)* 50 %-os mértékben mentesíteni kell azt az eltemettetésre köteles személyt, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 100 %-át, egyedülélő esetén 120 %-át, amennyiben eltemettetésre köteles személy vagy családja vagyonnal nem rendelkezik,

(2) A köztemetés költségeinek legfeljebb 6 havi részletben történő megfizetése engedélyezhető, ha az eltemettetésre köteles személy családjában az egy főre jutó havi jövedelem az öregségi nyugdíj mindenkori legkisebb összegének háromszorosát, egyedülélő személy esetén négyszeresét nem haladja meg.

**Közgyógyellátás**

**14. §[[23]](#footnote-24) *[]*[[24]](#footnote-25)**

**Helyi Szociálpolitikai Kerekasztal**

**15. §[[25]](#footnote-26)**

(1) Solt Város Önkormányzat Képviselő-testülete helyi szociálpolitikai kerekasztalt hoz létre, különösen a szolgáltatástervezési koncepcióban meghatározott feladatok megvalósulásának, végrehajtásának folyamatos figyelemmel kísérésére. A helyi szociálpolitikai kerekasztal (a továbbiakban: kerekasztal) évente legalább egy alkalommal ülést tart.

(2) A kerekasztal tagjai:

*a)* Solt Város Önkormányzat polgármestere,

*b)* Solt Város Önkormányzat jegyzője,

*c)* Solt Város Önkormányzat aljegyzője,

*d)* Solt Város Önkormányzat Alapszolgáltatási Központ önálló szakmai egységeként működő Családsegítő Szolgáltatás által delegált személy,

*e)* Szociális ügyintézők,

*f)* Ügyrendi és Szociális Bizottság elnöke és tagjai

*g)* Védőnői Szolgálat által delegált személy,

*h)* Nyugdíjas klubok által delegált személy,

*i)* Idősek klubja által delegált személy,

*j)* Mozgáskorlátozottak solti csoportjának vezetője,

*k)* Solt Város Roma Nemzetiségi Önkormányzat elnöke.

(3) A kerekasztal működtetéséért felelős Solt Város Önkormányzat jegyzője.

*IV. Fejezet[[26]](#footnote-27)*

*SZOCIÁLIS ALAPSZOLGÁLTATÁSOK*

**A személyes gondoskodás formái, igénybevétele**

**16. §**

(1) Az önkormányzat által biztosított személyes gondoskodást nyújtó szociális alapszolgáltatások:

*a)* étkeztetés

*b)* házi segítségnyújtás

*c)* családsegítés

*d)* nappali ellátás – idősek klubja

*e)* [[27]](#footnote-28)

(2) A személyes gondoskodás keretében nyújtott étkeztetés igénybevételére jogosult:

*a)* a nyugdíjban, nyugdíjszerű ellátásban

*b)* az időskorúak járadékában

*c)* az egészségkárosodási és gyermekfelügyeleti támogatásban

*d)* a nyugdíjkorhatárt öt éven belül betöltő foglalkoztatást helyettesítő támogatásban

részesülő személy.

(3)[[28]](#footnote-29) A személyes gondoskodás keretében nyújtott házi segítségnyújtás az egészségügyi alapellátások körzeteiről szóló 18/2015. (XII.01.) önkormányzati rendeletben meghatározott háziorvosi körzetekkel megegyező gondozói körzetekben vehető igénybe, melyet a rendelet 1. melléklete szabályoz.

(4)[[29]](#footnote-30) Solt Város Önkormányzat Alapszolgáltatási Központ önálló intézményegységeként működő Család- és Gyermekjóléti Szolgálat a közös önkormányzati hivatalhoz tartozó Solt, Újsolt települések lakosságára kiterjedően ellátja a családsegítés és a gyermekjóléti szolgáltatás feladatait.

(5) Az (1) bekezdés szerinti ellátások iránti kérelmet Solt Város Önkormányzat Alapszolgáltatási Központnál kell benyújtani.

(6) A (2) bekezdés szerinti kérelemről az intézményvezető dönt. Az intézményvezető értesíti az ellátást igénybevevőt az ellátás biztosításáról, illetve a kötelezettet a fizetendő térítési díj összegéről.

(7)[[30]](#footnote-31)

(8) Az intézményvezető az (1) bekezdés a-b) és d) pontja szerinti ellátás igénybevételének megkezdése előtt az ellátást igénybevevővel megállapodást köt.

(9) Az ellátott, törvényes képviselője, illetve a térítési díjat megfizető személy, ha

*a)* az intézményvezető döntését vitatja, vagy

*b)* a térítési díj összegét vitatja, illetve annak csökkentését vagy elengedését kéri,

az értesítés kézhezvételétől számított nyolc napon belül a polgármesterhez fordulhat, aki az ellátás biztosításáról, illetve a térítési díj összegéről határozattal dönt.

**A személyes gondoskodásért fizetendő térítési díj**

**17. §**

(1) A 16. § (1) bekezdés a-b) és d) pontjában nyújtott ellátásokért térítési díjat kell fizetni.

(2) A személyes gondoskodás körébe tartozó szociális ellátások térítési díja (a továbbiakban intézményi térítési díj) összege nem haladhatja meg a szolgáltatási önköltséget.

(3) Az intézményi térítési díj alapjául szolgáló szolgáltatási önköltséget a rendelet 2., 3., 4. melléklete tartalmazza.

(4)[[31]](#footnote-32) [[32]](#footnote-33)Az étkeztetés intézményi térítési díja:

*a)* helyben fogyasztva, vagy elvitel esetén: 1.145,- Ft/fő/adag,

*b)* kiszállítás esetén: 1.265,- Ft/fő/adag.

(5) A házi segítségnyújtás intézményi térítési díja: 0,- Ft/óra.

(6)[[33]](#footnote-34) [[34]](#footnote-35) A nappali ellátás, idősek klubja intézményi térítési díja:

*a)* csak ott tartózkodó: 0,- Ft/fő/nap,

*b)* napközbeni tartózkodást és ott étkezést igénybevevő: 1.145,- Ft/fő/nap.

(7)[[35]](#footnote-36) Az étkeztetés után fizetendő személyi térítési díj ÁFÁ-t tartalmaz.

**A személyes gondoskodásért fizetendő térítési díj elengedésének, csökkentésének szabályai**

**18. §**

(1) Az Alapszolgáltatási Központ Intézményvezetője írásbeli kérelemre a személyi térítési díjat elengedheti, ha

*a)* a térítési díj fizetésére kötelezett hajléktalan,

*b)* az étkeztetést igénybevevő 70 éven felüli egyedül élő, súlyosan fogyatékos személy.

(2) Az Alapszolgáltatási Központ Intézményvezetője írásbeli kérelemre a személyi térítési díjat 20 %-kal mérsékelheti, ha a térítési díj fizetésére kötelezett

*a)* egészségkárosodási és gyermekfelügyeleti támogatásban

*b)* a nyugdíjkorhatárt öt éven belül betölti és foglalkoztatást helyettesítő támogatásban

*c)* emelt összegű családi pótlékban

részesül.

**A személyes gondoskodást nyújtó ellátások megszűnése**

**19. §**

Az e rendeletben szabályozott ellátások megszűnnek vagy megszüntethetők az Szt. 100-102. §-a szerinti esetekben.

**20. §[[36]](#footnote-37)**

**21. §[[37]](#footnote-38)**

**22. §[[38]](#footnote-39)**

**23. §[[39]](#footnote-40)**

*V. Fejezet*

*Záró rendelkezések*

**24. §[[40]](#footnote-41)**

**25. §[[41]](#footnote-42)**

(1) A rendelet a kihirdetése napján lép hatályba.

(2) E rendelet hatálybalépésével egyidejűleg hatályát veszti a Solt Város Önkormányzat az egyes szociális ellátási formák szabályozásáról szóló 19/2004. (VI.15.) rendelete.

(3) A rendeletben foglaltakat a rendelet hatályba lépését követően folyamatban lévő ügyeknél is alkalmazni kell.

*1. melléklet*

**Felnőtt háziorvosi körzetek [[42]](#footnote-43)**

1. **01.** **számú HÁZIGONDOZÓI körzet**

|  |  |  |  |  |
| --- | --- | --- | --- | --- |
| **A** | B | C | D | E |
| **Sorszám** | Közterület neve | Házszám | Házszám | Intervallum |
| **1** | ADY ENDRE UTCA | 1 | 13 | páratlan |
| **2** | ADY ENDRE UTCA | 2 | 12 | páros |
| **3** | AKÁCFA UTCA |  |  | teljes |
| **4** | ALSÓ-TÉTELALJA TANYA |  |  | teljes |
| **5** | ÁRNYAS UTCA |  |  | teljes |
| **6** | BAKÓHALOM |  |  | teljes |
| **7** | BEM UTCA |  |  | teljes |
| **8** | CSALOGÁNY UTCA |  |  | teljes |
| **9** | CSORDAJÁRÁS DŰLŐ |  |  | teljes |
| **10** | DIRDOMB DŰLŐ |  |  | teljes |
| **11** | ERDŐ UTCA |  |  | teljes |
| **12** | ÉRHÁT DŰLŐ |  |  | teljes |
| **13** | FAISKOLA UTCA |  |  | teljes |
| **14** | FELSŐ-TÉTELALJA DŰLŐ |  |  | teljes |
| **15** | FELSŐRÉVBÉR DŰLŐ |  |  | teljes |
| **16** | FÖLDVÁRI ÚT |  |  | teljes |
| **17** | FŰZHALOM DŰLŐ |  |  | teljes |
| **18** | GÁLHÁZA DŰLŐ |  |  | teljes |
| **19** | GORKIJ UTCA |  |  | teljes |
| **20** | HAJNAL UTCA |  |  | teljes |
| **21** | HATÁR UTCA |  |  | teljes |
| **22** | HAVAS UTCA |  |  | teljes |
| **23** | HEGYALJA DŰLŐ |  |  | teljes |
| **24** | ISKOLA KÖZ |  |  | teljes |
| **25** | KADARKA UTCA |  |  | teljes |
| **26** | KALIMAJOR |  |  | teljes |
| **27** | KECSKEMÉTI ÚT | 0 | 18 | páros |
| **28** | KECSKEMÉTI ÚT | 1 | 21 | páratlan |
| **29** | KILÁTÓ UTCA |  |  | teljes |
| **30** | KINIZSI UTCA |  |  | teljes |
| **31** | KOSSUTH LAJOS UTCA |  |  | teljes |
| **32** | LAKCÍM NÉLKÜLI |  |  | teljes |
| **33** | LIGET UTCA | 2 | 8 | páros |
| **34** | MEDVE UTCA |  |  | teljes |
| **35** | MÓRA FERENC UTCA |  |  | teljes |
| **36** | NAP UTCA |  |  | teljes |
| **37** | NYÁR UTCA |  |  | teljes |
| **38** | NYÍRFA UTCA |  |  | teljes |
| **39** | PÓLYAFOKI DŰLŐ |  |  | teljes |
| **40** | RÉVAI GYÖRGY UTCA | 1 | 11 | páratlan |
| **41** | RÉVAI GYÖRGY UTCA | 4 | 14 | páros |
| **42** | SÁNDOR UTCA |  |  | teljes |
| **43** | SIRÁLY UTCA |  |  | teljes |
| **44** | SÓSKÚT DŰLŐ |  |  | teljes |
| **45** | SZÉCHENYI UTCA |  |  | teljes |
| **46** | SZONDY UTCA |  |  | teljes |
| **47** | SZŐLŐHEGY DŰLŐ |  |  | teljes |
| **48** | SZÚNYOGOS KÖZ |  |  | teljes |
| **49** | TAMÁSI ÁRON UTCA |  |  | teljes |
| **50** | TAVASZ UTCA |  |  | teljes |
| **51** | TÉTELHEGY DŰLŐ |  |  | teljes |
| **52** | TÖRLEY BÁLINT UTCA |  |  | teljes |
| **53** | VASÚT UTCA |  |  | teljes |
| **54** | VECSEI ÚT |  |  | teljes |
| **55** | VENDÉGLŐ UTCA |  |  | teljes |
| **56** | VÖRÖSMARTY UTCA |  |  | teljes |
| **57** | ZRÍNYI MIKLÓS UTCA |  |  | teljes |
| **58** | ZSOLT UTCA |  |  | teljes |

2. **02.** **számú HÁZIGONDOZÓI körzet**

|  |  |  |  |  |
| --- | --- | --- | --- | --- |
| **A** | B | C | D | E |
| **Sorszám** | Közterület neve | Házszám | Házszám | Intervallum |
| **1** | ADY ENDRE UTCA | 14 | 22 | páros |
| **2** | ADY ENDRE UTCA | 15 | 19 | páratlan |
| **3** | ARANY JÁNOS UTCA |  |  | teljes |
| **4** | ARANYKULCS TÉR |  |  | teljes |
| **5** | ÁRPÁD UTCA |  |  | teljes |
| **6** | BÁTHORI UTCA |  |  | teljes |
| **7** | BÉKE TÉR |  |  | teljes |
| **8** | BENEDEK ELEK UTCA |  |  | teljes |
| **9** | BOKROS UTCA |  |  | teljes |
| **10** | CSABA KÖZ |  |  | teljes |
| **11** | DEÁK FERENC UTCA |  |  | teljes |
| **12** | DÓZSA GYÖRGY UTCA |  |  | teljes |
| **13** | DUNA UTCA |  |  | teljes |
| **14** | ERKEL FERENC UTCA |  |  | teljes |
| **15** | FECSKE KÖZ |  |  | teljes |
| **16** | FŰZFA UTCA |  |  | teljes |
| **17** | GALAMB UTCA |  |  | teljes |
| **18** | GÁRDONYI GÉZA UTCA |  |  | teljes |
| **19** | HATHÁZ UTCA |  |  | teljes |
| **20** | HATTYÚ UTCA |  |  | teljes |
| **21** | HOLLÓ KÖZ |  |  | teljes |
| **22** | JÓZSEF ATTILA UTCA |  |  | teljes |
| **23** | KASTÉLY UTCA |  |  | teljes |
| **24** | KATONA JÓZSEF UTCA |  |  | teljes |
| **25** | KILÁTÓ UTCA |  |  | teljes |
| **26** | LEHEL UTCA |  |  | teljes |
| **27** | LEPKE UTCA |  |  | teljes |
| **28** | LIGET UTCA | 3 | 17 | páratlan |
| **29** | MARTINOVICS TÉR |  |  | teljes |
| **30** | MESTER UTCA |  |  | teljes |
| **31** | MIKSZÁTH KÁLMÁN UTCA |  |  | teljes |
| **32** | MÓRICZ ZSIGMOND UTCA |  |  | teljes |
| **33** | NEFELEJCS UTCA |  |  | teljes |
| **34** | ŐSZ UTCA |  |  | teljes |
| **35** | PACSIRTA UTCA |  |  | teljes |
| **36** | PETŐFI SÁNDOR UTCA |  |  | teljes |
| **37** | PIPACS UTCA |  |  | teljes |
| **38** | POSTA UTCA |  |  | teljes |
| **39** | RÁKÓCZI FERENC UTCA |  |  | teljes |
| **40** | REMANENCIA DŰLŐ |  |  | teljes |
| **41** | RÉV UTCA |  |  | teljes |
| **42** | RÉVAI GYÖRGY UTCA | 13 | 21 | páratlan |
| **43** | RÉVAI GYÖRGY UTCA | 16 | 34 | páros |
| **44** | REZEDA UTCA |  |  | teljes |
| **45** | RÓZSA UTCA |  |  | teljes |
| **46** | SZELLŐ UTCA |  |  | teljes |
| **47** | TÉL UTCA |  |  | teljes |
| **48** | TELEKI SÁNDOR UTCA |  |  | teljes |
| **49** | TOMPA UTCA |  |  | teljes |
| **50** | VÉCSEY TÉR |  |  | teljes |
| **51** | VÉDGÁT DŰLŐ |  |  | teljes |
| **52** | VÍZTORONY TÉR |  |  | teljes |
| **53** | ZÖLDFA UTCA |  |  | teljes |
| **54** | ZSOLDOS JÁNOS UTCA |  |  | teljes |

3. **03.** **számú HÁZIGONDOZÓI körzet**

|  |  |  |  |  |
| --- | --- | --- | --- | --- |
| **A** | B | D |  |  |
| **Sorszám** | Közterület neve | Házszám | Házszám | Intervallum |
| **1** | ARANYKULCS UTCA |  |  | teljes |
| **2** | BACSÓ BÉLA UTCA |  |  | teljes |
| **3** | BALASSI UTCA |  |  | teljes |
| **4** | BARTÓK BÉLA UTCA |  |  | teljes |
| **5** | BERCSÉNYI UTCA |  |  | teljes |
| **6** | BETHLEN GÁBOR UTCA |  |  | teljes |
| **7** | BLAHA LUJZA UTCA |  |  | teljes |
| **8** | BOCSKAY UTCA |  |  | teljes |
| **9** | BÚZÁS FERENC UTCA |  |  | teljes |
| **10** | CSÁRDA UTCA |  |  | teljes |
| **11** | CSILLAG UTCA |  |  | teljes |
| **12** | DAMJANICH UTCA |  |  | teljes |
| **13** | DÉRYNÉ UTCA |  |  | teljes |
| **14** | DOBÓ UTCA |  |  | teljes |
| **15** | DUGONICS UTCA |  |  | teljes |
| **16** | FÉLIXHÁZA DŰLŐ |  |  | teljes |
| **17** | GÁBOR ÁRON UTCA |  |  | teljes |
| **18** | GYÖNGYVIRÁG UTCA |  |  | teljes |
| **19** | GYULAI PÁL UTCA |  |  | teljes |
| **20** | HÁRMAS DŰLŐ |  |  | teljes |
| **21** | HARMAT UTCA |  |  | teljes |
| **22** | HÁRSFA UTCA |  |  | teljes |
| **23** | HOLD UTCA |  |  | teljes |
| **24** | HORGÁSZ UTCA |  |  | teljes |
| **25** | HUNYADI JÁNOS UTCA |  |  | teljes |
| **26** | IV. BÉLA UTCA |  |  | teljes |
| **27** | JÓKAI UTCA |  |  | teljes |
| **28** | KAZINCZY FERENC UTCA |  |  | teljes |
| **29** | KECSKEMÉTI ÚT |  |  | teljes |
| **30** | KÖLCSEY FERENC UTCA |  |  | teljes |
| **31** | MADÁCH IMRE UTCA |  |  | teljes |
| **32** | MÁLNA UTCA |  |  | teljes |
| **33** | MÁTYÁS KIRÁLY UTCA |  |  | teljes |
| **34** | MEZŐ UTCA |  |  | teljes |
| **35** | NAGY LAJOS UTCA |  |  | teljes |
| **36** | NAGYMAJOR |  |  | teljes |
| **37** | NAGYMAJORI ÚT |  |  | teljes |
| **38** | ŐZ UTCA |  |  | teljes |
| **39** | RIGÓ UTCA |  |  | teljes |
| **40** | RÓBERT KÁROLY UTCA |  |  | teljes |
| **41** | ROZMARING UTCA |  |  | teljes |
| **42** | SPORT UTCA |  |  | teljes |
| **43** | SZÉNA UTCA |  |  | teljes |
| **44** | SZÍV UTCA |  |  | teljes |
| **45** | SZIVÁRVÁNY UTCA |  |  | teljes |
| **46** | TOLDI MIKLÓS UTCA |  |  | teljes |
| **47** | TULIPÁN UTCA |  |  | teljes |
| **48** | VÖLGY UTCA |  |  | teljes |

*2. melléklet[[43]](#footnote-44)*

**Étkeztetés szolgáltatási önköltségének, intézményi térítési díjának megállapítása [[44]](#footnote-45)**

|  |  |  |
| --- | --- | --- |
|  | **A** | **B** |
| **1** | Szolgáltatás önköltsége (Ft) | 48.718.809 |
| **2** | Étkeztetési adagok száma (adag) | 39.239 |
| **3** | Szolgáltatási egységre (egy adagra) jutó önköltség – maximum intézményi térítési díj (Ft/adag) | 1.240 |
| **4** | **Megállapított egy adagra jutó intézményi térítési díj helyben fogyasztva** **vagy elvitel esetén (Ft/fő/adag)** | **1.145** |
| **5** | **Megállapított egy adagra jutó intézményi térítési díj kiszállítással** **(Ft/fő/adag)** | **1.265** |

*3. melléklet[[45]](#footnote-46)*

**Házi segítségnyújtás szolgáltatási önköltségének, intézményi térítési díjának megállapítása [[46]](#footnote-47) [[47]](#footnote-48)**

|  |  |  |
| --- | --- | --- |
|  | **A** | **B** |
| **1** | Szolgáltatás önköltsége (Ft) | 29.496.348 |
| **2** | Éves munkaórák száma  35 fő x 21 x 12 hónap) (óra) | 8.820 |
| **3** | Szolgáltatási egységre (gondozási órára) jutó önköltség – maximum intézményi térítési díj (Ft/óra) | 3.345 |
| **4** | **Megállapított gondozási óradíj (Ft/óra)** | **0** |

*4. melléklet[[48]](#footnote-49)*

**Nappali ellátás (idősek klubja) szolgáltatási önköltségének, intézményi térítési díjának megállapítása [[49]](#footnote-50)**

|  |  |  |
| --- | --- | --- |
|  | **A** | **B** |
| **1** | Szolgáltatás önköltsége (Ft) | 5.428.721 |
| **2** | Szolgáltatási egységre (ellátottra) jutó önköltség – maximum intézményi térítési díj (Ft/fő/nap) | 870 |
| **3** | **Megállapított intézményi térítési díj (Ft fő/nap)** a) csak ott tartózkodás b) napközbeni tartózkodást és étkeztetést igénybevevő | **0** **1.145** |

*5. melléklet*

**Települési támogatás összege lakhatáshoz kapcsolódó rendszeres kiadások viseléséhez [[50]](#footnote-51)**

|  |  |  |
| --- | --- | --- |
| a) | A | B |
| **b)** | **1 főre jutó havi jövedelem (Ft/hó)** | **Támogatás összege (Ft/hó)** |
| **c)** | 40.001 – 60.000 | 2.000 |
| d) | 28.501 – 40.000 | 3.000 |
| e) | 28.500 és alatti | 4.000 |

*6. melléklet*

**Települési támogatás összege rendszeres gyógyszerkiadás viseléséhez [[51]](#footnote-52)**

|  |  |  |  |  |
| --- | --- | --- | --- | --- |
| **1** | A | B | C | D |
| **2** | **Jövedelem** **(Ft/hó)**  **Gyógy-** **szerkölt-** **ség (Ft/hó)** | 28.500 és alatti | 28.501-50.000 | 50.001-71.250 |
| **3** | 5.000 – 15.000 | 3.000 | 2.000 | 1.000 |
| **4** | 15.001 – 25.000 | 4.000 | 3.000 | 2.000 |
| **5** | 25.001 – | 5.000 | 4.000 | 3.000 |

*7. melléklet*

**Rendkívüli települési támogatás összege [[52]](#footnote-53)**

|  |  |  |
| --- | --- | --- |
| **1** | A | B |
| **2** | 1 főre jutó havi jövedelem | Támogatás összege (Ft) |
| **3** | 71.251 – | 2.000 |
| **4** | 28.501 – 71.250 | 2.500 |
| **5** | 28.500 és alatti | 3.000 |

1. A hatálybalépés időpontja 2004. szeptember 20. [↑](#footnote-ref-2)
2. Az 1.§ a 4/2015. (II.10.) önkormányzati rendelet 1.§-ával megállapított szöveg. [↑](#footnote-ref-3)
3. A 19/2013. (XII.05.) önkormányzati rendelet 9.§ a) pontja hatályon kívül helyezte. [↑](#footnote-ref-4)
4. A 3.§ a 4/2015. (II.10.) önkormányzati rendelet 2.§-ával megállapított szöveg. [↑](#footnote-ref-5)
5. A 3.§ (2) bekezdés az 5/2016. (IV.5.) önkormányzati rendelet 1.§-ával megállapított szöveg. [↑](#footnote-ref-6)
6. A 3.§ (3) bekezdés b) pont a 4/2021. (III.26.) önkormányzati rendelet 1.§-ával megállapított szöveg. [↑](#footnote-ref-7)
7. A 3.§ (4) bekezdést a 3/2017. (II.165.) önkormányzati rendelet 1.§ iktatta be. [↑](#footnote-ref-8)
8. A 3/A. §-át a 4/2015. (II.10.) önkormányzati rendelet 3.§ iktatta be. [↑](#footnote-ref-9)
9. A 13/2006. (VI.12.) önkormányzati rendelet hatályon kívül helyezte. [↑](#footnote-ref-10)
10. A II. Fejezet a 4/2015. (II.10.) önkormányzati rendelet 4.§-ával megállapított szöveg. [↑](#footnote-ref-11)
11. A 6.§ (1) bekezdés a) pontja a 12/2018. (XI.15.) önkormányzati rendelet 1.§-ával megállapított szöveg. [↑](#footnote-ref-12)
12. A 6.§ (2) bekezdés az 5/2016. (IV.5.) önkormányzati rendelet 2.§-ával megállapított szöveg. [↑](#footnote-ref-13)
13. A 10.§ (4) bekezdés az 5/2016. (IV.5.) önkormányzati rendelet 3.§-ával megállapított szöveg. [↑](#footnote-ref-14)
14. A 11.§ (1) bekezdés k) pontját a 3/2017. (II.15.) önkormányzati rendelet 2.§ iktatta be. [↑](#footnote-ref-15)
15. A 11.§ (1) bekezdés l) pontját a 19/2019. (VIIII.30.) önkormányzati rendelet 1.§ iktatta be. [↑](#footnote-ref-16)
16. A 11.§ (3) bekezdés a 3/2017. (II.15.) önkormányzati rendelet 3.§-ával megállapított szöveg. [↑](#footnote-ref-17)
17. A 11.§ (3) bekezdés c) pontját az 1/2019. (I.31.) önkormányzati rendelet 1.§ iktatta be. [↑](#footnote-ref-18)
18. A 11.§ (3) bekezdés d) pontját a 19/2019. (VIII.30.) önkormányzati rendelet 2.§ iktatta be. [↑](#footnote-ref-19)
19. A 17.§ k) pontját a 3/2017. (II.15.) önkormányzati rendelet 4.§ iktatta be. [↑](#footnote-ref-20)
20. A 13.§ a 4/2015. (II.10.) önkormányzati rendelet 5.§-ával megállapított szöveg. [↑](#footnote-ref-21)
21. A 13.§ (3) bekezdést a 3/2017. (II.15.) önkormányzati rendelet 5.§ iktatta be. [↑](#footnote-ref-22)
22. A 13/A. §-t a 4/2015. (II.10.) önkormányzati rendelet 6.§ iktatta be. [↑](#footnote-ref-23)
23. A 14.§ a 4/2007. (II.22.) önkormányzati rendelettel megállapított szöveg. [↑](#footnote-ref-24)
24. A 14.§-t a 4/2015. (II.10.) önkormányzati rendelet 8.§-a hatályon kívül helyezte. [↑](#footnote-ref-25)
25. A 15.§ a 4/2021. (III.26.) önkormányzati rendelet 2.§-ával megállapított szöveg. [↑](#footnote-ref-26)
26. A IV. Fejezet a 8/2015. (IV.1.) önkormányzati rendelet 1.§-ával megállapított szöveg. [↑](#footnote-ref-27)
27. A 16.§ (1) bekezdés e) pontját a 17/2015. (XII.1.) önkormányzati rendelet 4.§ a) pontja hatályon kívül helyezte. [↑](#footnote-ref-28)
28. A 16.§ (3) bekezdés a 17/2015. (XII.1.) önkormányzati rendelet 1.§-ával megállapított szöveg. [↑](#footnote-ref-29)
29. A 16.§ (4) bekezdés a 17/2015. (XII.1.) önkormányzati rendelet 2.§-ával megállapított szöveg. [↑](#footnote-ref-30)
30. A 16.§ (7) bekezdést a 17/2015. (XII.1.) önkormányzati rendelet 4.§ b) pontja hatályon kívül helyezte. [↑](#footnote-ref-31)
31. A 17.§ (4) bekezdés a 24/2019. (XII.23.) önkormányzati rendelet 1.§-ával megállapított szöveg. [↑](#footnote-ref-32)
32. A 17.§ (4) bekezdés a 9/2022. (IX.20.) önkormányzati rendelet 1.§- (1) bekezdésével megállapított szöveg. [↑](#footnote-ref-33)
33. A 17.§ (6) bekezdés a 24/2019. (XII.23.) önkormányzati rendelet 2.§-ával megállapított szöveg. [↑](#footnote-ref-34)
34. A 17.§ (6) bekezdés a 9/2022. (IX.20.) önkormányzati rendelet 1.§ (2) bekezdésével megállapított szöveg. [↑](#footnote-ref-35)
35. A 17.§ (7) bekezdését az 5/2022. (IV.29.) önkormányzati rendelet 1.§ iktatta be. [↑](#footnote-ref-36)
36. A 20.§-t és az azt megelőző alcímet a 17/2015. (XII.1.) önkormányzati rendelet 4.§ c) pontja hatályon kívül helyezte. [↑](#footnote-ref-37)
37. A 21.§-t a 17/2015. (XII.1.) önkormányzati rendelet 4.§ d) pontja hatályon kívül helyezte. [↑](#footnote-ref-38)
38. A 22.§-t a 17/2015. (XII.1.) önkormányzati rendelet 4.§ d) pontja hatályon kívül helyezte. [↑](#footnote-ref-39)
39. A 23.§-t a 17/2015. (XII.1.) önkormányzati rendelet 4.§ d) pontja hatályon kívül helyezte. [↑](#footnote-ref-40)
40. A 24.§-t a 8/2015. (IV.1.) önkormányzati rendelet 3.§-a hatályon kívül helyezte. [↑](#footnote-ref-41)
41. A 24. § számozása a 9/2011. (III.31.) önkormányzati rendelet 2. §-ának megfelelően 25. §-ra változik és a rendelet 2. §-ának megfelelően a 24. §-szal egészül ki. [↑](#footnote-ref-42)
42. Az 1. melléklet a 17/2015. (XII.1.) önkormányzati rendelet 3.§-ával megállapított szöveg. [↑](#footnote-ref-43)
43. A 2. melléklet a Solt Város Önkormányzata Képviselő-testületének 4/2023. (III. 31.) önkormányzati rendelete 1. § (1) bekezdésével megállapított szöveg. [↑](#footnote-ref-44)
44. A 2. melléklet a 9/2022. (IX.20.) önkormányzati rendelet 2.§ (1) bekezdésével megállapított szöveg. [↑](#footnote-ref-45)
45. A 3. melléklet a Solt Város Önkormányzata Képviselő-testületének 4/2023. (III. 31.) önkormányzati rendelete 1. § (2) bekezdésével megállapított szöveg. [↑](#footnote-ref-46)
46. A 3. melléklet a 4/2021. (III.26.) önkormányzati rendelet 3.§-ával megállapított szöveg. [↑](#footnote-ref-47)
47. A 3. mellékletben foglalt táblázat 1–3. sora az 5/2022. (IV.29.) önkormányzati rendelet 2.§ (2) bekezdésével megállapított szöveg. [↑](#footnote-ref-48)
48. A 4. melléklet a Solt Város Önkormányzata Képviselő-testületének 4/2023. (III. 31.) önkormányzati rendelete 1. § (3) bekezdésével megállapított szöveg. [↑](#footnote-ref-49)
49. A 4. melléklet a 9/2022. (IX.20.) önkormányzati rendelet 2.§ (2) bekezdésével megállapított szöveg. [↑](#footnote-ref-50)
50. Az 5. melléklet a 12/2018. (XI.15.) önkormányzati rendelet 2.§-ával megállapított szöveg. [↑](#footnote-ref-51)
51. A 6. mellékletet a 4/2015. (II.10.) önkormányzati rendelet 7.§ iktatta be. [↑](#footnote-ref-52)
52. A 7. mellékletet a 4/2015. (II.10.) önkormányzati rendelet 7.§ iktatta be. [↑](#footnote-ref-53)